Rossel

pisi
Rossel (ka Yela) on saar Melaneesias Lousiade’i saarestikus. Halduslikult kuulub saar Paapua Uus-Guinea Milne Bay provintsi. 

Saare pindala on 292,5 km², pikkus 34 ja laius 11 km. Suurim kõrgus merepinnast on 838 meetrit. Pindalalt on saar Vanatinai järel Lousiade’i saarestiku teine saar.

Rosselil elas 2014. aastal 5553 inimest 31 külas.

Rosselil räägitakse klassifitseerimata jele keelt.

Eurooplastele avastas saare 14. juulil 1606 Luís Vaez de Torresi ekspeditsioon. Saar sai praeguse nime Antoine Bruni d'Entrecasteaux' 1791.–1793. aasta ekspeditsioonil osalenud ohvitseri järgi.

Kategooria:Paapua Uus-Guinea saared
Kategooria:Lousiade’i saarestik